CELEX: 32021R0575
Language: lt
Date: 2021-03-30 00:00:00
Title: Komisijos įgyvendinimo reglamentas (ES) 2021/575 2021 m. kovo 30 d. dėl tam tikrų prekių klasifikavimo Kombinuotojoje nomenklatūroje

2021 4 8   
               
               
                  LT
               
               
                  Europos Sąjungos oficialusis leidinys
               
               
                  L 120/13
               
            
         KOMISIJOS ĮGYVENDINIMO REGLAMENTAS (ES) 2021/575
         2021 m. kovo 30 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 30 d.
            
               
                  Komisijos vardu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        KN kodas
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Gaminys, pateikiamas kaip mažmeninei prekybai skirtas rinkinys, kurį sudaro plastikinis butelis su oro siurbliu ir purkštuku (pripildymo aparatas) ir į šį butelį sudėti įvairių spalvų latekso balionai (100 vnt.).
                        Pripildymo aparatas skirtas vandeniui, kurio jis pripildomas, laikyti ir naudojamas jam pumpuoti į balionus. Vandens pripildyti balionai naudojami kaip vandens bombos pramoginiams vaikų ar suaugusiųjų žaidimams lauke.
                        (Žr. pav.) (*1)
                        
                     
                     
                        9503 00 99 
                     
                     
                        Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 9503 00  ir 9503 00 99  atitinkančiais prekių aprašymais.
                        Gaminys, atsižvelgiant į jo objektyvias charakteristikas ir savybes, skirtas žmonių pramogai – žaisti mūšį vandens pripildytais balionais. Tai mažmeninei prekybai skirtas rinkinys, kurio sudedamosios dalies, nulemiančios jo esminį požymį, nustatyti neįmanoma. Jis turi būti priskiriamas pozicijai, kuri pagal lygiaverčių pozicijų numeraciją yra paskutinė. Balionai priskiriami 9503  pozicijai. Taigi gaminys neklasifikuotinas pagal pripildymo aparatą ir nepriskirtinas 8414  arba 8424  pozicijai. Todėl gaminys priskirtinas 9503  pozicijai.
                        Taigi gaminys laikytinas kitu žaislu ir jam priskirtinas KN kodas 9503 00 99 .
                     
                  
               
            
               (*1)  Paveikslas pateikiamas tik dėl informacijos.